REPUBLIKA HRVATSKA

MEĐIMURSKA ŽUPANIJA

**UMJETNIČKA ŠKOLA MIROSLAV**

**MAGDALENIĆ ČAKOVEC**

Vladimira Nazora 14, Čakovec

KLASA: 400-02/24-01/01

URBROJ: 2109-50-24-2

Čakovec, 27. 11. 2024.

**Obrazloženje financijskog plana za 2025. godinu te projekcija za 2026. i 2027. godinu Umjetničke škole Miroslav Magdalenić Čakovec**

Umjetnička škola Miroslav Magdalenić Čakovec je javna ustanova koja obavlja djelatnost osnovnoškolskog glazbenog i baletnog obrazovanja sukladno Zakonu o odgoju i obrazovanju u osnovnoj i srednjoj školi te Zakonu o umjetničkom obrazovanju. Nastala je 1995. godine Odlukom Skupštine Međimurske županije i izdvajanjem Osnovne glazbene škole iz Otvorenog sveučilišta i njezinim preimenovanjem u Osnovnu umjetničku školu Čakovec. Godine 2007. preimenovana je u Umjetničku školu Miroslav Magdalenić Čakovec. Od 1998. godine počinje djelovati baletni studio koji je 2003. godine Odlukom ministra dobio odobrenje za rad kao Osnovna škola za klasični balet, ritmiku i suvremeni ples.

Od samih početaka Škola djeluje i u Murskom Središću i Prelogu, a od školske godine 2007./08. počeo je s radom područni odjel u Donjem Kraljevcu. Od školske godine 2008./09. otvoren je područni odjel u Orehovici, no od školske godine 2018./19., zbog neadekvatnih prostornih uvjeta, za učenike tog područnog odjela se kompletna nastava organizira u matičnoj školi u Čakovcu. Nakon iseljenja GP Stanorad iz dijela zgrade u Čakovcu, Grad Čakovec je isti dodijelio Školi pa od školske godine 2015./16. škola u Čakovcu djeluje na ukupnoj površini od oko 500 m2.

Osnovnu glazbenu školu je ove školske godine upisalo 269 učenika raspoređenih u 34 razredna odjela, a osnovnu baletnu školu 14 učenika raspoređenih u 4 razredna odjela. U školskoj 2024./25. godini je u prvi razred glazbene škole upisano 66 učenika, a prvi razred baletne škole 5 učenika. U narednom razdoblju planira se upisivanje u istim okvirima s obzirom da, zbog zabrane zapošljavanja, nismo u mogućnosti zaposliti nove kadrove.

Škola daje mogućnost učenja synthesizera kroz tečaj te ga ove školske godine polazi 6 učenika raspoređenih u dvije grupe. Osim toga, nudi i predškolsko-početničke glazbene programe i predškolsko-početničke baletne programe u koje je ove školske godine upisano 77 polaznika irade u 10 grupa.

Nastava se izvodi prema Nastavnom planu i programu predškolskog i osnovnog obrazovanja za glazbene i plesne škole koje je donijelo Ministarstvo znanosti, obrazovanja i športa, prema Godišnjem planu i programu rada škole kao i Školskom kurikulumu.

Zbog specifičnosti škole, nastava nema organizacijske karakteristike kakve imaju obvezne osnovne škole, već se ona prilagođava polaznicima. Unatoč ovoj specifičnosti, nastava se odvija svakodnevno u petodnevnom radnom tjednu, u dvije smijene.

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu,
* poticanjem učenika na izražavanje kreativnosti, talenata i sposobnosti kroz javne nastupe, produkcije, koncerte,
* poticanjem razvoja pozitivnih vrijednosti i natjecateljskog duha kroz razna natjecanja iz područja glazbe i plesa.

Ukupni prihodi za 2025. godinu planirani su u iznosu od 1.324.037,00 eura, a ukupni rashodi 1.348.137,00 eura. Razlika rashoda u iznosu od 24.100,00 eura planira se pokriti iz prenesenog viška prihoda iz 2024. godine.

Višak sredstava iz prethodnih godina koji će se prenijeti u 2025. godinu procjenjuje se u iznosu od 24.100,00 eura, a sastoji se od viška prihoda ostvarenih iz Izvora 431-prihodi za posebne namjene u iznosu od 25.000,00 eura te manjka prihoda ostvarenog iz Izvora 531-pomoći iz državnog proračun u iznosu od 900,00 eura. Manjak prihoda iz državnog proračuna odnosi se na metodološki manjak, obuhvaća materijalna prava za koja se rashod priznaje u prosincu 2024., a prihod će biti uplaćen u siječnju 2025. godine. Višak sredstava od sufinanciranja planira se utrošiti u 2025. godini za potrebno investicijsko održavanja i za nabavku dugotrajne nefinancijske imovine (namještaja, glazbenih instrumenata, opreme za ostale namjene). Prihodi planirani u projekcijama za 2026. i 2027. godinu jednaki su rashodima za navedene godine. Iz proračuna grada za redovno poslovanje planira se isplata u iznosu od 48.447,00 eura.

**PROGRAM 1024 – Decentralizirane funkcije - osnovno školstvo**

Zakonska osnova:Zakon o odgoju i obrazovanju u osnovnoj i srednjoj školi, Zakon o proračunu, Zakon o ustanovama, Zakon o umjetničkom obrazovanju, Zakon o fiskalnoj odgovornosti

Opis programa:Za 2024. godinu financiranje decentraliziranih funkcija za Umjetničku školu iznosi 42.000,00 eura, sredstva se koriste za materijalne i financijske rashode. Glavni cilj ovog programa jest osigurati obavljanje redovne djelatnosti škole kako bi se učenicima omogućila što kvalitetnija nastava. Najprije je planirano pokriće rashoda kao što su električna energija, plin, voda, komunalne usluge, telefon, pedagoška dokumentacija, nastavni materijali, a zatim ostalih rashoda prema prioritetima funkcioniranja škole.

Cilj programa:

Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškolske i školske ustanove

|  |  |  |  |  |  |
| --- | --- | --- | --- | --- | --- |
| Pokazatelj rezultata | Jedinica | Polazna vrijednost | Ciljana vrijednost 2025 | Ciljana vrijednost 2026 | Ciljana vrijednost 2027 |
| Broj novoizgrađenih objekata odgojno-obrazovnih ustanova | Broj | 0 | 1 | 0 | 0 |

Ovim programom osiguravaju se uvjeti za normalno odvijanje obrazovnog procesa u osnovnim školama kojima je Grad Čakovec osnivač.

**Materijalni i financijski rashodi** - predviđena su sredstva za materijalne i financijske rashode osnovnih škola kojima je Grad Čakovec osnivač. Navedeni rashodi obuhvaćaju troškove za zaposlene (službena putovanja i stručna usavršavanja), rashode za uredski materijal, materijal za čišćenje i higijenu, materijal za tekuće održavanje, sitni inventar, energiju (električna energija, plin), zatim rashode za usluge (telefon, pošta, tekuće i investicijsko održavanje, promidžba, komunalne usluge, zakupnine, računalne usluge, obvezni i preventivni zdravstveni pregledi, intelektualne usluge...), te bankarske usluge.

Rashodi za decentralizirane funkcije u 2025. godini planirani su u skladu s odobrenim limitima nadležnog proračuna, Grada Čakovca. Za čitavo razdoblje planiranja tj. 2025.-2027. godine, sredstva za ovaj program planirana su u istom iznosu od 46.455,00 eura, a prema izvršenju 2024. godine.

**PROGRAM 1035 – PLAN RASHODA I IZDATAKA OSNOVNIH ŠKOLA**

Zakonska osnova: Zakon od odgoju i obrazovanju u osnovnoj i srednjoj školi, Zakon o ustanovama, Zakon o proračunu, Zakon o fiskalnoj odgovornosti, Temeljni kolektivni ugovor za zaposlenike u javnim službama, Kolektivni ugovor za zaposlenike u osnovnoškolskim ustanovama

Opis programa: ovim programom financiraju se plaće zaposlenika osnovnih škola, materijalna i druga prava koja proizlaze iz radnog odnosa, troškovi poslovanja i energenata. Također, ovdje su obuhvaćeni projekti koji se provode u osnovnim školama kojima je Grad Čakovec osnivač, a financirani su ili sufinancirani iz drugih izvora, pretežito europskih fondova. Kroz ovaj program sufinancira se i udio Proračuna Grada Čakovca u financiranju Projekta e-škole, stručnjaka za tehničku podršku.

No, najveći udio u ovom programu odnosi se na rashode za zaposlene i ostala materijalna prava škola (1.034.588,00 eura), čije financiranje je osigurano državnim proračunom.

Cilj programa:

Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškolske i školske ustanove

|  |  |  |  |  |  |
| --- | --- | --- | --- | --- | --- |
| Pokazatelj rezultata | Jedinica | Polazna vrijednost | Ciljana vrijednost 2025 | Ciljana vrijednost 2026 | Ciljana vrijednost 2027 |
| Broj novoizgrađenih objekata odgojno-obrazovnih ustanova | Broj | 0 | 1 | 0 | 0 |

**Programi školstva** - u ovu aktivnost uključena su sredstva osnivača (Izvor 11-Opći prihodi i primici) za financiranje tehničke podrške koja su za cijelo plansko razdoblje 2025.-2027. planirana na razini ostvarenja u 2024. godini. Tehničkom podrškom školi je omogućeno plaćanje stručnjaka za razne potrebe vezane uz održavanje interneta i računalne opreme. Za 2025. godinu planirana su i sredstva iz Izvora 581 – Prijenosi iz nadležnog proračuna za sufinanciranje rada dječjeg foruma koja se koriste za nabavu uredskog materijala potrebnog za njihov rad te sredstva za sufinanciranje međunarodnog natjecanja u sklopu javnog poziva u visini 75% ukupne vrijednosti projekta. Sastavni dio ovog programa su i vlastiti prihodi koje čini kamata banke po poslovnom računu (Izvor 31-Vlastiti prihodi), planirani su u iznosu od 60,00 eura za svaku godinu planiranja, a koriste se za financiranje dijela rashoda za usluge platnog prometa. Pretežiti udio u ovom programu čine prihodi od participacija – Izvor 431-Prihodi za posebne namjene (osnovna glazbena škola, osnovna baletna škola, tečaj synthesizera, predškolski-početnički glazbeni programi i predškolski-početnički baletni programi). Planirani su na razini izvršenja u 2024. godini, tj. u iznosu od 95.000,00 eura, kako u planu za 2025. godinu, tako i projekcijama za 2026. i 2027. godinu. U 2025. godini planirani su i prihodi od kotizacija za međunarodno natjecanje kojem će škola biti domaćin u iznosu od 4.500,00 eura, a koji će biti utrošeni za potrebe provedbe natjecanja. Prihodi od participacija koriste se za investicijsko održavanja zgrade, nabavu instrumentarija škole kao i uredskog i školskog namještaja. Također se koriste i za troškove najma koji se plaća OŠ Prelog, Općini Donji Kraljevec te Gradu Mursko Središće, dvorane za baletnu školu te najma Centra za kulturu radi održavanja koncerata. Ovi prihodi koriste se i za troškove intelektualnih usluga odnosno naknade za rad učiteljima koji održavaju nastavu tečaja synthesizera, te predškolskih-početničkih glazbenih i baletnih programa, ali i druge troškove vezane uz redovno poslovanje škole. Trošenje ovih namjenskih sredstva regulirano je Pravilnikom o participaciji za umjetničko obrazovanje.

Cilj ove aktivnosti je povećati broj učenika koji će sudjelovati na natjecanjima uz što bolje rezultate, povećati broj koncerata i produkcija te zadržati postojeći broj upisa u prve razrede redovnih programa, a povećati broj upisa u predškolske programe radi što većeg broja potencijalnih kandidata za upis u redovne programe u narednim razdobljima.

**Osnovne škole – rashodi za plaće i ostala materijalna prava** - pretežiti dio sredstava planiranih ovom aktivnosti odnosi se na prihode iz državnog proračuna (Izvor 531-Pomoći iz državnog proračuna) kojima se financiraju rashodi za zaposlene (plaće i ostala materijalna prava), a koji čine cca 85% ukupnih prihoda škole. Prihodi za plaće u 2025. godini su planirani na osnovi ostvarenja tekuće godine te su uvećani za minuli rad, međutim planirano je 13 plaća s obzirom da se ukida konto 193 – kontinuirani rashodi. Plaće planirane u projekcijama za 2026. i 2027. godinu također su uvećane za 0,5% po navršenoj godini staža. Od ostalih rashoda za zaposlene planirane su isplate nagrada za uskršnje blagdane i božićnice za 35 djelatnika, dara djeci na bazi 33 djece (odnosno za 2026. godinu 34, a za 2027. godinu 35 djece) i regres za 33 zaposlenika. Isplate jubilarnih nagrada ovise o broju zaposlenih koji navrše određene godine neprekinutog staža u javnim ustanovama potrebne za ugovorenu isplatu što je na taj način i planirano. Prijevoz na posao i s posla planiran je u okvirima ostvarenja prethodne godine. Od početka 2015. godine mjesečno se obračunava i uplaćuje naknada za poticanje zapošljavanja osoba s invaliditetom. Naknada se utvrđuje temeljem broja zaposlenih, u propisanom postotku na minimalnu plaću pa je tako i planirana za razdoblje 2025.-2027. g. Glavni cilj ove aktivnosti je osigurati plaće i naknade zaposlenima u skladu sa zakonskim propisima, a time i kontinuirano obavljanje nastavnog procesa, motiviranosti djelatnika i poticanje učenika na što bolje rezultate u redovnoj nastavi te raznim natjecanjima i smotrama.

Predsjednik ŠO

Vjeran Vidović, prof.